સમાજ ના દરેક કાર્યોમા દોડી જનાર મામાની વડગામ તાલુકાના ભાજપના પ્રમુખ પદે નિમણુંક થતા તેઓ રાજકીય ફલક ઉપર ઝડપથી ઉપસી આવેલા પણ તેમની અંતરની ઈચ્છા હતી કે વડગામ તાલુકા મથક ઉપર માર્કેટયાર્ડ શરૂ કરવુ અને તેમના અથાગ પ્રયાસોના પરિણામ સ્વરૂપે વડગામ ખાતે અદ્યતન સગવડતાપૂર્ણ વડગામ ખેતીવાડી ઉત્પન્ન બજાર સમિતિનું માર્કેટયાર્ડ શરૂ કરાવવા અનેક રાજકીય હરીફોની આંટીઘૂંટીમા પસાર થવુ પડેલ. પણ જરા પણ નિરાશ થયા વગર ભારે જહેમત બાદ આજે વડગામ ખાતે એક પણ રૂપિયાના દેવા વગર અદ્યતન માર્કેટયાર્ડ કોઈ લાવી શક્યુ હોય તો તે લાલજી મામા છે. તાલુકાના ખેડૂતોને મોટો લાભ થયો છે તેનો જશ લાલજી મામાને જ આપી શકાય.